93/447/ETY: Komission päätös, tehty 9 päivänä heinäkuuta 1993, luvan antamisesta jäsenvaltioille säätää poikkeuksia tiettyihin kolmansista maista peräisin olevaa kasvualustaa koskeviin neuvoston direktiivin 77/93/ETY säännöksiin



Virallinen lehti nro L 209 , 20/08/1993 s. 0032 - 0033

Suomenk. erityispainos Alue 3 Nide 51 s. 0239

Ruotsink. erityispainos Alue 3 Nide 51 s. 0239



KOMISSION PÄÄTÖS, tehty 9 päivänä heinäkuuta 1993, luvan antamisesta jäsenvaltioille säätää poikkeuksia tiettyihin kolmansista maista peräisin olevaa kasvualustaa koskeviin neuvoston direktiivin 77/93/ETY säännöksiin (93/447/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon kasvien tai kasvituotteiden haitallisten organismien yhteisöön kulkeutumisen ja yhteisössä leviämisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY(1), sellaisena kuin se on viimeksi muutettuna direktiivillä 93/19/ETY(2), ja erityisesti sen 14 artiklan 3 kohdan, ottaa huomioon jäsenvaltioiden esittämät pyynnöt, sekä katsoo, että direktiivin 77/93/ETY säännösten mukaisesti on periaatteessa kiellettyä tuoda yhteisöön Turkista, Valko-Venäjältä, Virosta, Latviasta, Liettuasta, Moldovasta, Venäjältä, Ukrainasta tai muista Manner-Euroopan ulkopuolella sijaitsevista kolmansista maista kuin Kyprokselta, Egyptistä, Israelista, Libyasta, Maltalta, Marokosta tai Tunisiasta peräisin olevaa liitteessä III olevan A osan 14 kohdassa määriteltyä kasvualustaa sellaisenaan maassa olevien haitallisten organismien kulkeutumisvaaran vuoksi, komissio on päätöksellään 88/429/ETY(3) antanut jäsenvaltiolle luvan säätää tietyin edellytyksin kasvualustan tuontia tieteellisiin tarkoituksiin koskevia poikkeuksia; mainitussa päätöksessä täsmennetään, että luvan voimassaolo päättyisi 31 päivänä joulukuuta 1992, lupaan oikeuttavat edellytykset ovat edelleen olemassa, ja tässä päätöksessä määrätyt toimenpiteet ovat pysyvän kasvinsuojelukomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1 Jäsenvaltioilla on lupa 2 ja 3 kohdassa vahvistetuin edellytyksin säätää tieteellisiin tarkoituksiin direktiivin 77/93/ETY 4 artiklan 1 kohtaan poikkeuksia, jotka koskevat mainitun direktiivin liitteessä III olevan A osan 14 kohdassa määrättyä kieltoa tuoda kasvualustaa. 2 Rajoittamatta direktiivin 77/93/ETY muiden säännösten soveltamista asianomaisen jäsenvaltion viranomaisten on valvottava, että seuraavat edellytykset on täytetty kunkin myönnetyn poikkeuksen osalta a) niiden tieteellisten töiden luonne ja tavoitteet, joita varten kasvualustaa on tuotava, on tutkittu ja hyväksytty; b) kasvualustan määrä on rajoitettu hyväksyttyjen tieteellisten töiden kannalta sopivaan määrään; c) sen laitoksen tilat ja laitteet, jossa tieteelliset työt on määrä toteuttaa, on tutkittu ja hyväksytty sen varmistamiseksi, että yksikään kasvualustan mukana kulkeutunut haitallinen organismi ei pääse leviämään; ja d) tieteellisistä töistä vastuussa olevan henkilökunnan tieteellinen ja tekninen pätevyys on tutkittu ja hyväksytty. 3 Jos tämän päätöksen mukaisesti on säädetty poikkeus, asianomaisen jäsenvaltion viranomaisten on valvottava, että kyseisten tieteellisten töiden päätyttyä a) tuotu kasvualusta ja kaikki kasvit, kasvituotteet, kasvualustat ja muut aineistot, jotka ovat olleet sen kanssa kosketuksissa, hävitetään, steriloidaan tai käsitellään muulla tavoin edellä mainittujen viranomaisten ohjeiden mukaisesti; ja b) tieteellisten töiden suorittamisessa käytetyt tilat ja laitteet steriloidaan, käsitellään muulla tavoin tai puhdistetaan tarpeen mukaan viranomaisten ohjeiden mukaisesti. 2 artikla 1 Jäsenvaltioiden on ilmoitettava komissiolle ja muille jäsenvaltioille kaikista tapauksista, joissa tätä päätöstä on sovellettu. 2 Edellä olevan 1 artiklan mukaisesti annettu lupa on voimassa 31 päivään joulukuuta 1996. 3 artikla Tämä päätös on osoitettu kaikille jäsenvaltioille. Tehty Brysselissä 9 päivänä heinäkuuta 1993. Komission puolesta René STEICHEN Komission jäsen (1) EYVL N:o L 26, 31.1.1977, s. 20 (2) EYVL N:o L 96, 22.4.1993, s. 33 (3) EYVL N:o L 208, 2.8.1988, s. 34